Bitwisards on osittain piirretty komediasarja Suomen peliteollisuuden alkuajoista 90-luvulta, sen noususta, tuhosta ja uudesta uhosta. Tarina seuraa kahden pitkän apurahan saaneen dokkaristin seikkailua Bitwisard Oy-nimisessä pelifirmassa. Lapsenkengissä tarpova työkulttuuri, hullut visionäärit ja pimahduksen partaalle polttava intohimo roiskahtelee firman työtiloissa, joissa työntekijät myös nukkuvat. Palkattomia pelintekijöitä tipahtelee tuoleilta ja kompuroi komeroista. Vain yhdelle heistä mielipuolinen omistaja Ice Hair (Kari Ketonen) on suostunut tekemään työsopimuksen. Bitwisards perustuu Miha Rinteen sarjakuvateokseen 'Matkailua pelialalla'. Dramatisointi ja ohjaus Jarno Elonen. Rooleissa mm. Kari Ketonen ja Ylermi Rajamaa. Tuottajat Hilkka Salo, Anna-Maija Halonen. Tuotanto Yle Draama yhteistyössä Aalto-yliopiston kanssa.